Hvað getur þú sem foreldri gert til að auka orðaforða og bæta lesskilning barnsins þíns . Já , ábyrgðin er okkar foreldra , ekki bara skólakerfisins . 1 . Lestu fyrir barnið þitt ( það er enginn of gamall til að láta lesa fyrir sig , ekki heldur 12 ára börn ) eða hlustaðu á hljóðbók með barninu þínu . Spurðu út í söguna og spurðu út í smáatriðin og veltu upp ýmiss konar hugleiðingum . „ Af hverju heldurðu að honum líði illa ? “ „ Hvernig var peysan á litinn ? “ „ Hvað hefði gerst ef þau hefðu ekki farið út í skóg ? “ o.s.frv. 10 - 15 mínútur á dag gætu skipt meginmáli . Hvettu barnið þitt til að stoppa þig og spyrja út í orð sem það ekki skilur . Hvort sem þú ert að lesa fyrir barnið eða að tala við það . 2 . Komdu upp reglubundnum spilastundum , t.d. einu sinni í viku . Mörg spil krefjast samskipta sem geta hjálpað barninu , fyrir utan þá staðreynd að í spilastundum felast gæðastundir . 3 . Sýndu áhugamálum barnsins þíns áhuga . Spurðu um uppáhalds fótboltakonuna eða eftirlætis tónlistarmanninn . Spurðu út í tölvuleikinn . Fáðu barnið til að segja þér frá Youtube-myndbandinu sem það er að horfa á . Ekki gera þetta einu sinni , gerðu þetta á hverjum degi . 4 . Og síðast en ekki síst . Vertu fyrirmynd . Leggðu frá þér símann , slökktu á sjónvarpinu og taktu upp bók .